Siiri de Ruijterin taidenäyttely "Veikeät linnut ja taidepäiväkirjoja" on esillä 2.3. - 30.3.
Näyttely: Veikeät linnut ja taidepäiväkirjoja
Siiri de Ruijter taidenäyttely: Veikeät linnut ja taidepäiväkirjoja 2.-30.3.2024 Kauniaisten kirjaston seinällä olevat värikkäät lintutaulut on toteutettu sekatekniikalla. Siiri de Ruijter on työstänyt taustaa ensin intuitiivisesti ja sitten päälle on lentänyt veikeä lintu. Voimakkaat värit ja lintujen hauskat ilmeet tuovat iloa tekijälle - ja toivottavasti myös katsojille. Lisäksi näyttelyvitriinissä on esillä erilaisia taidepäiväkirjoja. Kirjoissa on hyödynnetty paljon kierrätysmateriaalia kansissa ja sivuina, jolloin paine täydellisen luomiseen häviää. Taidepäiväkirjatyöskentelyssä on parasta tekemisen vapaus. Niissä voi työstää tunteitaan - sekä positiivisia että negatiivisia - tai voi vain nauttia käsillä luomisesta. Siiri de Ruijter käyttää paljon värejä ja kollaasielementtejä taiteessaan. Yhdistämällä eläimen kuvia vanhasta romaanista leikattuihin teksteihin syntyy huumoria piristämään päivää. Joskus sivuilla seikkailee myös taiteilijan omat kasvot.